**PLASMAFEREZA ÎN OFTALMOLOGIE**

**Tatiana Roșca**

 Plasmafereza (din grecescul "afereză" - eliminare) - o metodă modernă de tratament. Mecanismul principal de acțiune al plasmaferezei terapeutice este detoxifiere (îmbunătățirea reacțiilor adaptive, normalizarea activității sistemului hipotalamo-hipofizo-ovarian-adrenal, normalizarea consumului de oxigen, normalizarea proceselor metabolice, normalizarea tulburărilor imunologice. Plasmafereza presupune îndepărtarea automată, prin centrifugare sau filtrare, a unei cantităţi de plasma şi reintroducerea componentei celulare în circulaţie, împreună cu soluţii de substituţie (plasma, albumina). Plasmafereza se aplică în funcţie de contextul bolii (**în aproximativ 100 de tipuri de afecțiuni)**, cu indicaţii precise, cu scopul de a depăşi o situaţie patologică. Plasmafereza este utilizată ca terapie de urgenţă, terapie primară sau ca terapie adjuvantă în unele boli oftalmologice precum retinopatia diabetică, retinopatia autoimună, neuropatia optică ischemică anterioară, neuromielita nervului optic, oftalmopatia Graves, conjunctivita alergică, nevrita optică, oftalmoplegia, distrofia corneana Lattice, degenerescența senilă maculară, oftalmopatia post traumatică și altele. Ca terapie, se utilizează când în plasmă există componente cu efect patologic: anticorpi, complexe imune circulante, toxine, colesterol, crioglobuline, etc. Înaintea fiecărei ședințe de plasmafereză se determină calciul ionic, bilirubina, ALT, proteine totale, aPTT, timpul de protrombină, fibrinogenul, numărul de trombocite, timpul de sângerare, AgHBs, HIV, analiza urinii. Pentru a efectua plasmafereza este nevoie de un abord vascular. Accesul venos central este cel mai folosit, având nevoie de un cateter cu dublu lumen, plasat într-o venă mare, cu debit suficient (vena jugulară internă, vena subclaviculară, vena femurală). Un lumen este utilizat pentru preluarea sângelui şi celălalt pentru restituţia sângelui. În timpul procedurii se monitorizează activitatea cordului, în caz de tulburări de ritm induse de hipocalcemie se administrează calciu gluconic 10%.